Odense Adresse-Contoirs Efterretninger, 1792-09-07
Jacobinerbladene have i de sidste 8 Dage villet formeene, at den Kongel. Families Ulykke i Temple skulle især være formeret ved den Uenighed, som imellem Kongen og Dronningen formedelst giensidige Bebreidelser heftig skal være udbrudt. Man udbreder herover meget omstændelige Beretninger, hvilke andre dog ville imodsige, efter hvilke Madame Elisabeth, som ved denne Tvistighed skulde have taget hendes Broders Partie, meget mere med Dronningen staaer i den beste Overeensstemmelse, saa at de begge, afvexlende, hos hverandre agere Kammerjomfrue, frisere og opvarte hverandre, samt aftoe Theetøiet og giøre Kammeret reent. Dronningen skal ellers, da de tvende Tourseller, Moder og Datter, og Frue von Lamballe tilligemed hendes Kammerjomfruer bleve hende fratagne, saa inderlig herover have bedrøvet sig, at hun ikke engang for aabne Vinduer kunne bare sig for at lade hendes Taare frit løbe. Kongen selv er meget sørgmodig, sidder i Tanker ofte fordybet for Vinduet, tager til en Bog for at læse udi, men legger den strax igien bort fra sig. Undertiden giør han en Spadseretour i Haugen, hvorved han i Begyndelsen var udsadt for nogle Grovheder af Arbeidsfolkene, men hvorfra han dog herefter er bleven befriet. Kronprindsen tager i sine Kongelige Forældres Sorg saa megen Deel, at han derover forglemmer sine børnlige Leege og ofte udgyder Taarer i sin ulykkelige Moders Barm. Den dybe Grav omkring det Kongel. Fængsel er nu færdig og man trækker nu ogsaa en Muur deromkring, ja endogsaa de Bygninger, som støde imod Taarnet, skulle skilles derfra. Kongen søger sin Tidsfordriv deri at see til med Arbeidsfolkene, han beklager undertiden de Omkostninger, som herpaa blive anvendte, og forsikrer tillige, at han ikke skal ville stiele sig bort. Af de 4 Municipalherrer, som stedse ere tilstæde i Temple, lader een af dem ham aldrig komme fra Øinene og skiller sig ikke under nogen Forevendning fra hans Person. Pethion skal have været saa nølagtig i at forsyne den Kongelige Familie med reent Linnet, at den Engelske Gesandt heri skal have forekommet ham; men dog et Rygte, som ikke finder almindelig Troværdighed. Den første Dødsdom, som den her værende af 48 Sectioner oprettede piinlige Domstoel har fældet, blev i forgaars Aftes udført over en Hverver hos Emigranterne, ved Navn Danglemont. Efter et Forhør, som uafbrudt havde vedvaret i 30 Timer, fulgte Dødsdommen, og Præsidenten i Raadet tiltalte ham saaledes: Gaae du, dømt af en streng, men retfærdig Lov, din "Død frimodig i Møde. Oprigtig Anger er den Skadesholdelse, som Fædrenelandet venter af dig. Strax derpaa blev han ført hen paa Caronselpladsen og der ved Fakler og Aftenen henrettet. Nu beskieftigen Retten sig med Jntendanten la Porte, som stærk benægter alt. Ligeledes har den arresterede Ex Minister Montmorin i hans Forhør for N. F. stedse givet lutter benægtende Svar, haver foregivet sin aldeles Uvidenhed i Henseende til alle de fundne og ham betreffende Papierer, og stedse beraabt sig paa, at der var en anden Montmorin, Gouverneur af Fontainebleau; og virkelig er denne ligeledes bragt i Fængslet, da man ogsaa har befundet, at de paa Slottet fundne Breve ikke angaae Ex Ministeren, men denne sidste.